19/10/2018 | Administración LocalMunicipal
Moeche
Aprobación definitiva da Ordenanza municipal de emerxencia social do concello de Moeche

Aprobación definitiva da Ordenanza municipal de emerxencia social do Concello de Moeche A Corporación municipal en pleno, en sesión ordinaria de data 16 de agosto de 2018, aprobou, con carácter inicial, a Ordenanza municipal de emerxencia social do Concello de Moeche. Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobada. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor unha vez transcorra o prazo previsto no artigo 65.2 da Lei 7/1985 e cuxo texto integro faise público a continuación para o seu xeral coñecemento. ORDENANZA MUNICIPAL DE EMERXENCIA SOCIAL DO CONCELLO DE MOECHE EXPOSICIÓN DE MOTIVOS O artigo 1 da Constitución Española establece que o Estado español se constitúe nun estado social e democrático de dereito, dando lugar a que o Estado desenvolva unha actuación positiva en relación ca consecución do benestar canalizando dita actuación através dos servizos sociais os cales non se tratan de xeito directo na devandita carta magna, aínda que o capitulo III do Título I, relativo os principios reitores da política social e económica, compromete aos poderes públicos a promoción das condicións necesarias a fin de garantir e asegurar unha digna calidade de vida de todos os cidadáns, configurando, a través do seu articulado, o soporte básico dun Sistema Público de Servizos Sociais. Pola sua banda a asistencia social unicamente se menciona no artigo 148.1.20 da Constitución recoñecendo a competencia das Comunidades Autónomas na materia de asistencia social, así pois o noso Estatuto de Autonomía, aprobado por Lei Orgánica 1/1981, do 6 de abril, establece no seu artigo 27.23 a competencia exclusiva de Galicia en esa materia. Neste contexto xurídico promulgouse a vixente Lei 13/2008, do 3 de decembro, de servizos sociais de Galicia, que ten por obxecto estruturar e regular, como servizo público, os servizos sociais en Galicia para a construción do “sistema galego do benestar”. Segundo o disposto no artigo 8 da mesma: “o sistema galego de servizos sociais se estruturara en forma de rede, consonte con dous niveles de actuación, correspondendo os concellos segundo o artigo 60 a competencia para a “creación, xestión e mantemento dos servizos sociais comunitarios básicos”, dentro dos cales podemos incluír as prestacións económicas consistentes en axudas de emerxencia e necesidade social. Estas axudas proporcionan a atención necesaria a aquelas persoas ou familias que atravesan por unha situación de especial dificultade, debido a imposibilidade para facer fronte a determinados gastos imprescindibles para levar un nivel de vida digno (vestido, vivenda.), ou incluso a veces, para salvagardar a propia supervivencia (alimentación, asistencia médica.). Dito o anterior resulta imprescindible ter en conta aos sectores máis vulnerables e articular procedementos ou mecanismos de intervención que permitan acadar unha igualdade real e efectiva no acceso aos recursos dos servizos sociais implantados resultando necesario establecer estratexias diferenciadas co fin de evitar situacións que poñan en risco a exclusión social da poboación. O procedemento a seguir non é o xeral de concorrencia competitiva que fixa a Lei 38/2003, do 17 de novembro, Xeral de Subvencións, pois resulta implícita nas prestacións a conceder e nas condicións sociais dos beneficiarios as razón de interese público social, humanitarias e outras que dificultan unha convocatoria pública de conformidade e co establecido no artigo 22.2 c) da citada Lei. Co fin de regular as situacións expostas procede a seguinte Ordenanza: Artigo 1.–Réxime Xurídico.1. As axudas ás que se refire esta ordenanza rexeranse polos preceptos básicos establecidos na Lei 7/1985, do 2 de abril, reguladora de bases de réxime local, tendo en conta a disposición adicional terceira e a disposición transitoria segunda da Lei 27/2013, do 27 de decembro, de racionalización e sustentabilidade da Administración local, así como a disposición adicional cuarta da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da administración local.2. A concesión das prestacións municipais baixo a denominación de emerxencia social rexerase polo disposto na presente ordenanza e polas disposicións que se adopten para a súa aplicación e desenvolvemento. Artigo 2.–Concepto.1. A presente ordenanza ten por obxecto establecer as bases reguladoras para a concesión das axudas de emerxencia social municipais, entendidas como prestacións non periódicas de natureza económica destinadas a aquelas persoas integradas nunha unidade de convivencia cuxos recursos económicos resulten insuficientes para facer fronte a gastos específicos de carácter ordinario ou extraordinario, co fin de previr, evitar ou paliar situacións de marxinación social. Tamén se pode considerar emerxencia calquera situación de catástrofe sobrevida por accidente, incendio, inundación, afundimento ou calquera outra que sexa imprevisible e ante á que a persoa non dispoña de recursos para a súa solución.2. A finalidade destas axudas é dar unha resposta rápida e inmediata ás necesidades das persoas ou unidades familiares que se atopen nunha situación de carencia urxente para que poidan evolucionar cara á súa autonomía e integración social, dado que estas axudas son un apoio temporal. Dado que o réxime normativo e as atencións á que respondan as axudas económicas que son obxecto desta ordenanza serán sempre temporais para paliar as necesidades extraordinarias e urxentes das persoas afectadas por unha situación de emerxencia, terán que estar necesariamente enmarcadas nun proceso de intervención social se así o determina o persoal técnico de servizos sociais, no que se inclúa unha análise completa da situación familiar. Artigo 3.–Persoas beneficiarias.1. Poderán ser beneficiarias destas axudas as persoas individuais ou unidades familiares que carezan de medios económicos e nas que concorran factores de risco social e precisen dunha axuda para satisfacer as súas necesidades básicas, sempre como un apoio á intervención social.2. Para os efectos desta ordenanza municipal, enténdese por unidade familiar de convivencia as persoas que vivan soas ou o conxunto de persoas que convivan no mesmo marco físico e se atopen vinculadas co solicitante por matrimonio ou calquera outra forma de relación estable análoga á conxugal, por adopción ou acollemento ou por parentesco ata o 4.º grao, por consanguinidade, ou ata o 2.º grao, por afinidade. Cando, por causa de forza maior, accidente ou desafiuzamento, unha familia se vexa obrigada a residir con outra, non perderá a condición de unidade de convivencia independente.3. Nunha unidade familiar un dos seus membros terá a condición de persoa beneficiaria das axudas, aínda que se outorguen en beneficio da unidade familiar. Artigo 4.–Requisitos das persoas beneficiarias. Serán requisitos necesarios para a concesión destas axudas: a) Residir e estar empadroado/a no municipio de Moeche de forma ininterrompida por un período mínimo de 1 ano inmediatamente anterior á data da solicitude, agás para aquelas situacións que ponderadas polos Servizos Sociais comunitarios se valoren como unha situación de grave risco de exclusión social debidamente acreditada no preceptivo informe social. b) Dispor dunha renda per cápita mensual igual ou inferior ao 50% do IPREM, deducidos dos ingresos líquidos, os gastos de alugueiro ou amortización da vivenda. Para efectos do cómputo de ingresos poderase solicitar calquera documentación que se considere necesaria para a acreditación dos recursos económicos familiares no momento de realizar a solicitude. No caso dun só membro da unidade familiar, o límite de ingresos será o equivalente ao importe da pensión non contributiva, sen deducións. c) Capital mobiliario: Entenderanse medios económicos suficientes no que respecta aos recursos procedentes do capital mobiliario e para a valoración da concesión das presentes axudas, os que superen os 3.000 euros en contas de aforros e/ou investimentos de toda a unidade familiar (tomarase o saldo recollido na certificación bancaria a 31 de decembro de cada ano). d) Capital inmobiliario: Que a persoa solicitante ou calquera membro da unidade familiar, non sexa propietaria e/ou usufrutuaria de bens inmobles que, polas súas características, valoración, posibilidade de venda ou calquera outra forma de explotación, indique de xeito notorio a existencia de medios materiais suficientes para atender ao gasto obxecto da solicitude, agás a propiedade referente á vivenda destinada ao uso propio. e) Non figurar, o/a solicitante nin outro membro da unidade familiar, como titular de industria, comercio ou calquera outro negocio con persoal asalariado. f) Non dispoñer de máis dun vehículo (coche) na unidade familiar calquera que sexa o seu titular g) No caso de ter expediente aberto nos servizos sociais, que a unidade familiar cumprira co plan de traballo e/ou seguimento establecido polos servizos sociais comunitarios, básicos ou polo servizo especializado que corresponda. Artigo 5.–Réxime de incompatibilidades. Estas axudas serán incompatibles con calquera outra prestación pública, dereito á percepción económica ou ingreso privado que lles puidese corresponder ás persoas beneficiarias para a mesma finalidade, agás naqueles casos en que sexa considerado oportuno outorgar axudas de maneira complementaria, en virtude da gravidade da situación socieconómica e familiar reflectida nos informes sociais, sen que a suma de todas elas supere o importe do custo da necesidade a cubrir. Artigo 6.–Determinación dos recursos económicos. a) Para determinar os ingresos a partir dos cales procede o recoñecemento das axudas, teranse en conta os ingresos económicos de toda a unidade familiar. b) Computaranse como recursos da unidade familiar a totalidade dos ingresos que se obteñan polos conceptos de rendementos de traballo, retribucións, rendas, prestacións ou calquera outro título, nos 12 meses anteriores á data da solicitude. Terase en conta a última declaración do imposto sobre a renda das persoas físicas. Cando esta non proceda ou non sexa obrigatorio realizala, acreditaranse os ingresos con certificacións dos organismos correspondentes ou no seu defecto cunha declaración xurada, e certificado negativo da correspondente Delegación Tributaria. Artigo 7.–Gastos susceptibles de axudas. As axudas de emerxencia social recoñécense para ser aplicadas aos gastos extraordinarios polas seguintes situacións de necesidade: a) Necesidades básicas non cubertas por outros sistemas de protección:  Cobertura de necesidades básicas con carácter xeral: alimentos, vestiario, e demais indispensables para o desenvolvemento da vida diaria.  Gastos sanitarios: gastos farmacéuticos e outros de análoga natureza: coidados sanitarios, desprazamentos, próteses, axudas técnicas, etc., sempre que non se poidan cubrir con outros niveis de protección. b) Axudas de uso e mantemento da vivenda:  Importes pendentes en evitación de desafiuzamento.  Equipamento e mobiliario básico.  Pequenos arranxos na vivenda habitual.  Pago de recibos de luz, auga e outros similares ou cos que contraera unha débeda. c) Atención a menores:  Material e libros escolares.  Comedor escolar. d) Trasporte ou gastos derivados da asistencia ou participación en tratamentos de rehabilitación de toxicomanías ou outras dependencias e en obradoiros de inclusión social. e) Violencia de xénero: aloxamento de urxencia, manutención e gastos de desprazamento en casos de violencia de xénero Artigo 8.–Orzamento. A dispoñibilidade orzamentaria destas axudas virá dada polo establecido no orzamento municipal anual, na partida consignada a tal efecto. Artigo 9.–Contía das axudas. O importe das axudas modularase atendendo ao concepto concreto da necesidade, á consecución do obxectivo a satisfacer, ao gasto necesario para satisfacela, á situación económica do/a solicitante, etc. A axuda poderá cubrir o gasto total ou parcial da necesidade, cun máximo de 1.000 € por unidade familiar e ano. Esta circunstancia será avaliada pola traballadora social que o fará constar no informe social. XESTIÓN E PROCEDEMENTO DE CONCESIÓN DAS AXUDAS Artigo 10.–Forma, lugar e prazo de presentación de solicitudes.1. As solicitudes, acompañadas pola documentación especificada no artigo 6, formalizaranse conforme ao modelo establecido no anexo 1 deste regulamento, e presentaranse no rexistro municipal ou por calquera dos medios previstos no artigo 16 da Lei 39/2015 de procedemento administrativo común.2. De forma excepcional, os expedientes poderán ser incoados de oficio, mediante informe social emitido polo persoal técnico de servizos sociais, cando concorran circunstancias extraordinarias ou urxentes que así o aconsellen.3. As solicitudes das axudas de emerxencia social poderán presentarse en calquera momento do ano. Artigo 11.–Documentación.1. A solicitude deberá ir acompañada da seguinte documentación: a) Orixinal do DNI de todos os membros da unidade familiar maiores de idade. No suposto de estranxeiros/as, documento acreditativo da súa identidade. b) Orixinal do libro de familia ou documentación equivalente e demostrativa da filiación. c) Orixinal da sentenza de separación ou divorcio ou do convenio regulador ou documento regulador das relacións paterno-filiais, se é o caso. d) Certificado de empadroamento e de convivencia ( se é o caso) no que conste a data de alta. O certificado será solicitado á oficina xeral municipal por parte dos servizos sociais do Concello. e) Último recibo aboado do IBI e IVTM (no caso de ser titulares de bens). O certificado será solicitado á oficina de recadación municipal por parte dos servizos sociais do Concello. f) Copia do contrato de alugueiro ou do préstamo hipotecario, e os últimos xustificantes de pagamento, se é o caso. g) Xustificación de ingresos de todas as persoas integrantes da unidade familiar que se atopen en idade laboral relativo aos últimos 12 meses anteriores á presentación da solicitude. Para esta xustificación compre presentar a seguinte documentación acreditativa:  Follas de salario de todos os membros da unidade familiar computables e que perciban haberes.  Certificación de percibir ou non prestacións económicas por parte do Servizo Público de Emprego.  Certificación de percibir ou non prestacións ou pensións por parte da Seguridade Social.  Autorización ao Concello de Moeche para acceder aos datos tributarios debidamente asinada por todos os membros que formen parte da unidade familiar de convivencia ou certificación dos mesmos expedida pola axencia tributaria.  Extracto das entidades bancarias nas que confiasen as contas ou depósitos sobre os movementos bancarios existentes nos 12 meses anteriores á petición da axuda  Naqueles casos nos que non sexa posible achegar a documentación específica sinalada sobre os ingresos, solicitarase declaración responsable. h) Declaración xurada de todas as solicitudes efectuadas ou concedidas polo mesmo concepto polas distintas administración públicas competentes ou institucións privadas. i) No caso de padecer enfermidade, informe médico emitido polo sistema público de saúde que acredite tal circunstancia, si fose o caso e se lle requirira. j) Certificado de grao de discapacidade e/ou grao de dependencia, se é o caso. k) Documentación acreditativa da situación de necesidade determinantes da solicitude. Esta documentación debe ser orixinal, así como o xustificante do custo ou orzamento nos casos que proceda. l) Certificación da conta bancaria na que deba efectuarse o ingreso, de ser o caso, ou documento de pagamento delegado. ( anexo IV). m) Informe de vidal laboral. n) No suposto de que a axuda solicitada teña como destino a realización de obras no fogar, esixirase con carácter preceptivo a incorporación no expediente dun informe técnico dos servizos municipais competentes referidos aos aspectos técnicos dela ( viabilidade, orzamento, licencias ou permisos correspondentes…). o) Nas axudas que impliquen adecuación da vivenda, débese presentar o documento que acredite a propiedade ou alugueiro, e neste suposto, a autorización do propietario. p) Declaración responsable de estar ao día no cumprimento das obrigas tributarias e coa Seguridade Social e de non ter pendente de pagamento ningunha outra débeda coa administración pública. Agás naquelas situacións debidamente motivas e xustificadas no informe da traballadora social. Neste punto enténdese que están ao corrente no caso de que a débeda estea aprazada, fraccionada ou se acordara a suspensión con ocasión da impugnación da correspondente resolución de reintegro.2. A situación de emerxencia social acreditarase mediante informe social correspondente. Este informe será elaborado pola traballadora social dos servizos sociais do Concello de Moeche. Nel valorarase e verificarase se os datos presentados se axustan aos requisitos establecidos na presente ordenanza e, ademais, terá que conter a proposta de concesión ou denegación da axuda. O informe social será preceptivo e vinculante.3. Para determinar os ingresos a partir dos que proceda o recoñecemento das axudas, teranse en conta os ingresos de toda a unidade familiar. Computaranse como recursos da unidade familiar a totalidade dos ingresos que se obteñan polos conceptos de rendemento de traballo, retribucións, renda, prestacións ou calquera outro título, nos 12 meses anteriores á data da solicitude, así como os ingresos procedentes das pagas extraordinarias das pensións e salarios. Terase en conta a última declaración do imposto sobre a renda das persoas físicas, só a efectos da valoración global da situación. Cando non proceda a declaración ou non sexa obrigatorio realizala, acreditaranse os ingresos por certificacións dos organismos correspondentes e, no seu defecto, por declaración xurada. Artigo 12.–Procedemento para a concesión da axuda.1. Presentada a solicitude, ben de oficio ben a instancia de parte, conforme ao establecido nesta ordenanza e acompañada da documentación establecida no artigo 11, serán os servizos sociais quen reciban o expediente e comproben que a solicitude está completa.2. No caso de que a solicitude estivera incompleta e non reunira os requisitos necesarios para a súa tramitación, requirirase a persoa solicitante para que, de conformidade co disposto no artigo 68 da Lei 39/2015 do procedemento administrativo común, no prazo de 10 días, emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento, previa resolución ditada nos termos previstos no artigo 21 de dito texto legal.3. Os servizos sociais do Concello de Moeche realizarán cantas actuacións estimen necesarias para a determinación, coñecemento e comprobación dos datos presentados pola persoa solicitante, en virtude dos que debe pronunciarse a resolución, procederán á avaliación das solicitudes e emitirán o corresponde informe social sobre a procedencia ou non da axuda e, se é o caso, o informe de intervención social personalizado.4. A proposta de concesión ou denegación será elevada ao órgano competente para a posterior resolución, que deberá axustarse necesariamente ás características establecidas no presente regulamento.5. A concesión das axudas reguladas na presente norma, está limitada pola dispoñibilidade orzamentaria establecida nos orzamentos do Concello de Moeche nos exercicios a que se imputen aos gastos. Por tanto, a concesión de axudas ao abeiro deste regulamento supeditarase en todo momento ao crédito dispoñible existente na aplicación orzamentaria de imputación do gasto. Artigo 13.–Resolución e notificación.1. De acordo co artigo 21.1 s) da Lei 7/1985, do 2 de abril, reguladora das bases de réxime local, as axudas contempladas neste regulamento serán resoltas pola alcaldía, concedendo ou denegando a axuda solicitada, sen prexuízo das delegacións que poidan autorizarse, de acordo co previsto na citada norma.2. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións. A resolución, que pon fin á vía administrativa, poderá ser recorrida potestativamente en reposición no prazo dun mes, conforme ao establecido nos artigos 123 e seguintes da Lei 39/2015 do procedemento administrativo común, Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto.3. En calquera caso, o Concello de Moeche denegará a axuda solicitada cando, aínda reunindo o/a solicitante todos os requisitos necesarios para acceder á esta, se esgotara a correspondente aplicación orzamentaria. Artigo 14.–Forma de pagamento e xustificación. a) O importe de concesión librarase mediante un único pagamento. b) O libramento faráselle preferentemente á persoa ou entidade que esta autorice (pagamento delegado) que preste o servizo para o que se solicita a axuda, e unha vez realizado o mesmo. Excepcionalmente, previo informe social, poderase facer o pagamento directamente ao solicitante. Os pagamentos faranse e mediante transferencia bancaria ou anticipo a xustificar. Neste último caso farase polo persoal dos servizos sociais. c) A axuda xustificarase no prazo dun mes dende que se lle notifique a concesión da axuda, e farase mediante facturas ou outros documentos orixinais de valor probatorio equivalente con validez no tráfico xurídico mercantil ou con eficacia administrativa, que deberán ser presentadas no rexistro xeral do Concello de Moeche ou diante dos Servizos Sociais. Nos casos de obras de adecuación das vivendas, o prazo pódese ampliar ata os tres meses. Artigo 15.–Obrigas da persoa beneficiaria. Son obrigas da persoa beneficiaria: a) Destinar a axuda á finalidade concedida. b) Acreditar ou xustificar a realización da actividade financiada, e o cumprimento dos requisitos e condicións que determinen a concesión da axuda. c) Permitir e facilitar a actuación dos Servizos Sociais para avaliar a situación e comprobar a aplicación da axuda á finalidade para a que se concedeu. d) Comunicar ao concello calquera variación que se produza na situación socio-económica e familiar no prazo de 10 días. Este caso dará lugar a unha nova valoración da situación que poderá modificar, manter ou extinguir a axuda inicialmente concedida. e) Gardar as facturas referidas aos gastos das mesmas durante o prazo dun ano, no caso de axudas para necesidades primarias. *Así tamén aquelas obrigas que figuren no anexo II. Articulo 16.–Seguimento das axudas. Serán os servizos sociais municipais os que fagan o seguimento das situacións de necesidade protexidas polas axudas de emerxencia, así como o destino que se lles dea. Poderán solicitarlles ás persoas beneficiarias a información ou a documentación necesaria para o exercicio desta función de forma axeitada. Artigo 17.–Reintegro e réxime sancionador.1. A ocultación ou falsidade dos datos ou documentos achegados pola persoa perceptora da axuda, a non xustificación da axuda, así como o feito de destinar a axuda a un fin distinto daquel para a que foi concedida, implicará o impedimento de presentar unha nova solicitude por un período de dous anos, sen prexuízo das responsabilidades que desta conduta se puideran derivar.2. Procederá a revogación da axuda e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento de aboamento da axuda, nos seguintes supostos: a) Incumprimento da obriga de xustificar. b) Ocultación ou falsidade de datos ou documentos que serviran de base para a concesión ou obtención da axuda sen reunir as condicións requiridas, ou o incumprimento das obrigas e requisitos establecidos con carácter xeral nestas bases. c) Incumprimento da finalidade para a que se concedeu. d) Incumprimento das condicións impostas con motivo da concesión.3. Ademais, procederá o reintegro do exceso nos supostos en que, por concesión de subvencións ou axudas doutras administracións públicas, a contía das axudas outorgadas supere o custo da actividade para o que se concedeu a mesma. DISPOSICIÓN ADICIONAL En todo aquilo non previsto nesta ordenanza estarase ao disposto na normativa vixente. DISPOSICIÓN DERRADEIRA A presente ordenanza entrará en vigor conforme ao establecido no artigo 70.2 da Lei 7/1985, do 2 de abril, de Bases de Réxime Local, cando se teña publicado integramente o seu texto no Boletín Oficial da Provincia e teña transcorrido o prazo previsto no artigo 65.2 da citada lei. ANEXO I SOLICITUDE DE AXUDA DE EMERXENCIA SOCIAL Datos da persoa solicitante: Datos da persoa representante: Solicitude que presenta: Concepto: _________________________________ Contía:___________________________________ Unidade de convivencia: Presento a seguinte documentación: a) Orixinal do DNI de todos os membros da unidade familiar maiores de idade. No suposto de estranxeiros/as, documento acreditativo da súa identidade. b) Orixinal do libro de familia ou documentación equivalente e demostrativa da filiación. c) Orixinal da sentenza de separación ou divorcio ou do convenio regulador ou documento regulador das relacións paterno-filiais, se é o caso. d) Certificado de empadroamento e de convivencia ( se é o caso) no que conste a data de alta. O certificado será solicitado á oficina xeral municipal por parte dos servizos sociais do Concello. e) Último recibo aboado do IBI e IVTM (no caso de ser titulares de bens). O certificado será solicitado á oficina de recadación municipal por parte dos servizos sociais do Concello. f) Copia do contrato de alugueiro ou do préstamo hipotecario, e os últimos xustificantes de pagamento, se é o caso. g) Xustificación de ingresos de todas as persoas integrantes da unidade familiar que se atopen en idade laboral relativo aos últimos 12 meses anteriores á presentación da solicitude. Para esta xustificación compre presentar a seguinte documentación acreditativa:  Follas de salario de todos os membros da unidade familiar computables e que perciban haberes.  Certificación de percibir ou non prestacións económicas por parte do Servizo Público de Emprego.  Certificación de percibir ou non prestacións ou pensións por parte da Seguridade Social.  Autorización ao Concello de Moeche para acceder aos datos tributarios debidamente asinada por todos os membros que formen parte da unidade familiar de convivencia ou certificación dos mesmos expedida pola axencia tributaria.  Extracto das entidades bancarias nas que confiasen as contas ou depósitos sobre os movementos bancarios existentes nos 12 meses anteriores á petición da axuda  Naqueles casos nos que non sexa posible achegar a documentación específica sinalada sobre os ingresos, solicitarase declaración responsable. h) Declaración xurada de todas as solicitudes efectuadas ou concedidas polo mesmo concepto polas distintas administración públicas competentes ou institucións privadas. i) No caso de padecer enfermidade, informe médico emitido polo sistema público de saúde que acredite tal circunstancia, si fose o caso e se lle requirira. j) Certificado de grao de discapacidade e/ou grao de dependencia, se é o caso. k) Documentación acreditativa da situación de necesidade determinantes da solicitude. Esta documentación debe ser orixinal, así como o xustificante do custo ou orzamento nos casos que proceda. l) Certificación da conta bancaria na que deba efectuarse o ingreso, de ser o caso, ou documento de pagamento delegado. ( anexo IV, anexo V, en función de cal sexa o caso). m) Informe de vidal laboral. n) No suposto de que a axuda solicitada teña como destino a realización de obras no fogar, esixirase con carácter preceptivo a incorporación no expediente dun informe técnico dos servizos municipais competentes referidos aos aspectos técnicos dela ( viabilidade, orzamento, licencias ou permisos correspondentes…) o) Nas axudas que impliquen adecuación da vivenda, débese presentar o documento que acredite a propiedade ou alugueiro, e neste suposto, a autorización do propietario. p) Declaración responsable de estar ao día no cumprimento das obrigas tributarias e coa Seguridade Social e de non ter pendente de pagamento ningunha outra débeda coa administración pública. Agás naquelas situacións debidamente motivas e xustificadas no informe da traballadora social. Moeche,. de. de. Sinatura ANEXO II Axuda de emerxencia social DECLARACIÓN RESPONSABLE Datos da persoa interesada: Declaro baixo a miña responsabilidade:  Que non recibín axudas polos mesmos conceptos no ano en curso.  Que recibín as seguintes axudas no ano en curso: – Entidade – Concepto: – Contía:  Que a axuda será destinada a finalidade para a que é concedida.  Que son certos os datos que figuran na solicitude e na documentación aportada.  Que cumpro os requisitos esixidos para ser beneficiario dunha axuda municipal de emerxencia social.  Que me atopo ao corrente no cumprimento das obrigas tributarias e coa seguridade social. Moeche,. de. de. Sinatura ANEXO III Autorización para recadar datos tributarios da axencia tributaría relativos ao nivel de renda (IRPF) As persoas que asinan o presente documento autorizan ao Concello de Moeche a solicitar da Axencia Estatal de Administración Tributaria (AEAT) información de natureza tributaria para achegar ó expte. de solicitude de axuda por emerxencia social. A presente autorización outórgase en aplicación do artigo 95.1. k) da Lei 58/2003, Xeneral Tributaria que permite, previa autorización do interesado, a cesión de datos tributarios que precisen as AA. PP. para o desenvolvemento das súas funcións. Información tributaria autorizada: datos que posúa a AEAT do Imposto sobre a Renda das Persoas Físicas (IRPF) do exercicio ____. Datos do/a solicitante/beneficiario/a da axuda: Datos doutros membros da familia do/a solicitante/beneficiario/a da axuda: A autorización concedida pode ser revogada en calquera momento por medio de escrito dirixido o Concello de Moeche Moeche,. de. de. Sinatura ANEXO IV Declaración do pagamentos Datos da persoa solicitante: Datos bancarios do provedor ou da empresa autorizada: En caso de pagamento a máis dun provedor deberá cubrirse un modelo por cada un deles. Moeche,. de. de. Sinatura Moeche, 16 de outubro de 2018. A alcaldesa Asdo.: Beatriz Bascoy Maceiras